Қарғалы ауданы

Қарғалы ауданы — Ақтөбе облысының солтүстігіндегі әкімшілік бөлік. Орталығы – Бадамша ауылы. Жер аумағы 5,0 мың км².

 Географиялық орны мен жер бедері 
Аудан батысында Мәртөк ауданымен, оңтүстігінде Ақтөбе қаласы және Хромтау ауданымен, солтүстігінде Ресейдің Орынбор облысымен шектеседі. Аудан жерінің басым бөлігі жазық, төбелі-бөктерлі жерлер де кездеседі. Солтүстігінде Орал тауларының оңтүстік сілемдері бар. Аймақта тұщы жер асты сулары мен минералды сулардың үлкен қоры бар. Аудан экономикасы - ауыл шаруашылығы мен мал шаруашылығына негізделген.

 Климаты 
Аймақтың климаты күрт континенталды. Қаңтардың орташа температурасы -20 -25°С, шілде айында +25-27°С. Жауын-шашынның орташа жылдық түсімі 125-250 мм.

 Тарихы 
1935 жылы 16 ақпанда Степной ауданы болып құрылды. Орталығы Қосестек ауылы болды.

1957 жылы 26 қыркүйекте таратылған Родников ауданының бір бөлігі Степной ауданына қосылды.

1962 жылы 11 қазанда Ақтөбе облыстық атқару комитетінің шешімімен Степной ауданы таратылып, жері Новороссия және Мәртөк аудандарына берілді.

1966 жылы 31 қаңтарда бұрынғы Степной ауданының аумағында Ленин ауданы құрылды. Орталығы Қосестек (кейін Ленинское) ауылы болды.

1967 жылы 18 наурызда Ленин ауданының орталығы Ленинское ауылынан Бадамша кентіне көшірілді.

1997 жылы 17 маусымда Президенттің Жарлығымен Ленин ауданы Қарғалы ауданы болып аталды.

 Халқы 
 1939  1959  1970  1979  1989Ресей империясы, КСРО халық санақтары  1999  2009ҚР халық санақтары   2021 13392  32554  28453  21811  20454  19172  16781  16899
Тұрғындар саны 17107 адам (2019). Ұлттық құрамы: қазақтар (62,23%), орыстар (19,02%), украиндар (9,99%), немістер (4,45%), татарлар (1,36%), басқалары (2,95%).

 Әкімшілік бөлінісі 
Аудандағы 15 елді мекен 8 ауылдық округ пен 1 ауылдық әкімдікке біріктірілген:  
 Әкімшілік бірлік Орталығы Елді мекендері Халқы (2021)  Ащылысай ауылдық округі Ащылысай ауылы 4 1277  Әлімбет ауылдық округі Әлімбет ауылы 1 837  Бадамша ауылдық округі Бадамша ауылы 1 5868  Велихов ауылдық округі Велиховка ауылы 2 319  Желтау ауылдық округі Петропавловка ауылы 1 2453 Кемпірсай ауылдық округі Жосалы ауылы 2 738  Қосестек ауылдық округі Қосестек ауылы 1 1496  Степной ауылдық округі Степное ауылы 2 890  Шәмші Қалдаяқов ауылдық әкімдігі Шәмші Қалдаяқов ауылы 1 1407

 Ірі елді мекендері 
 Атауы  Халқы (2021) Бадамша  5824 Петропавловка  2453 Қосестек  1496 Шәмші Қалдаяқов (Александровка)  1404 Әлімбет  837 Ащылысай (Григорьевка)  784 Степное  592 Жосалы  574

 Дереккөздер 



Санат:Қарғалы ауданы